કર્ણાટકમાં થોડા દિવસોમાં જ જાણીતી થઈ ગયેલી આ તસવીરને બનાવનારા કરણ આચાર્યએ જણાવ્યું કે તેણે હનુમાનજીનું આ ચિત્ર તેના મિત્રોના કહેવાથી બનાવ્યું હતું, પરંતુ ત્યારે તેને એ વાતનો અંદાજ ન હતો કે તેનું આ ચિત્ર (સ્કેચ) સ્ટિકરમાં ફેરવાઈ જઈને આટલું બધું પ્રચલિત થઈ જશે. ગત માસે તે જ્યારે બેંગલુરુ ગયો હતો ત્યારે દરેક બીજી ગાડી પર તેણે બનાવેલા હનુમાનજીના ચિત્રનું સ્ટિકર લાગેલું જોતાં તે પણ ચોંકી ઊઠયો હતો. આ અંગે કરણે જણાવ્યું કે મારા મિત્રોએ મને જણાવ્યું કે મારું આ ચિત્ર ખૂબ જ જાણીતુું થઈ ગયું છે ત્યારે મને એ વાત પર ભરોસો ન હતો, પરંતુ આજે મારી આંખે આવાં સ્ટિકર મોટા ભાગનાં વાહનો પર જોતાં હું પણ આ બાબતથી અચરજમાં મુકાઈ ગયો છું.